Ir-Regolament tal-Kummissjoni (KE) Nru 436/2002
tat-2 ta' Marzu 2001
li jemenda l-Anness II tar-Regolamenti tal-Kunsill (KEE) Nru 2092/91 dwar il-produzzjoni organika ta' prodotti agrikoli u indikazzjonijiet li jirreferu għal dan fil-prodotti agrikoli u oġġetti ta' l-ikel
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2092/91 ta' l-24 ta' Ġunju 1991 dwar il-produzzjoni organika ta' prodotti agrikoli u indikazzjonijiet li jirreferu għal dan fil-prodotti agrikoli u oġġetti ta' l-ikel [1], kif l-aħħar emendat bir-Regolament tal-Kummissjoni (KE) Nru 2020/2000 [2], u b'mod partikolari l-Artikolu 13, it-tieni inċiż tiegħu,
Billi:
(1) Skond il-proċedura li hemm provdut għaliha fl-Artikolu 7(4) tar-Regolament (KEE) Nru 2092/91, mill-1997, ċerti Stati Membri issottomettew informazzjoni bil-għan li jiġu emendati ċerti dispożizzjonijiet f'L-Anness II.
(2) Skart tad-djar li jkun sar kompost u taħlit ta' materjal veġetali li jkun sar kompost huma prodotti li, qabel l-adotazzjoni tar-Regolament (KEE) Nru 2092/91, kienu fi qbil komuni mal-kodiċi ta' prattika dwar il-biedja organika segwiti fil-Komunità. Dawn il-prodotti bħalissa qegħdin għad-dispożizzjoni wara fermentazzjonijiet oħra li mhix composting, b'mod partikolari fermentazzjoni anaerobic bi skop ta' produzzjoni ta' bijogass. L-emendi għal dawn il-prodotti huma urġenti fid-dawl ta' l-istaġun agrikolu li ġej li fih dawn il-prodotti jistgħu jintużgħu, bil-ħtiġijiet ristrettivi stipulati fl-Anness I, parti A, tar-Regolament għal għanijiet ta' fertilizzazzjoni. Il-fermentazzjoni anaerobic bl-iskop ta' produzzjoni tal-bijogass li fi prinċipju huwa f'konformità ma' l-għanijiet tal-protezzjoni ta' l-ambjent tal-biedja organika.
(3) Huwa neċessarju li l-isem "basic slag" jiġi korrett f'diversi lingwi sabiex ikopri l-istess prodott. Jidher ukoll li dan il-prodott ma' ġiex editjat fil-verżjoni Portugiża tar-Regolament tal-Kummissjoni (KE) Nru 2381/94 [3], li stabbilixxa l-parti A ta' l-Anness II. Għalhekk dan in-nuqqas għandu jiġi korrett.
(4) L-esperjenza bl-użu tal-ġir industrijali mill-produzzjoni taz-zokkor fil-biedja organika wriet li huwa xieraq li dan l-użu jibqa' permess wara l-31 ta' Marzu 2002.
(5) Ħafna preparamenti ta' pyrethrins maħruġa mill-Chrysanthemum cinerariaefolium fihom l-iperonylbutoxide bħala synderġist. Għalhekk huwa xieraq li jissaħħu l-kundizzjonijiet li fihom jistgħu jintużaw dawn il-preparazzjonijiet.
(6) Il-miżuri li hemm provdut għalihom f'dan ir-Regolament huma f'konformità ma' l-opinjoni tal-Kumitat li saret riferenza għalih fl-Artikolu 14 tar-Regolament (KEE) Nru 2092/91,
ADOTTA DAN IR-REGOLAMENT:
Artikolu 1
L-Anness II lir-Regolament (KEE) Nru 2092/91 għandu jiġi emendat f'konformità ma' l-anness ta' dan ir-Regolament.
Artikolu 2
Dan ir-Regolament għandu jiġi nfurzat fis-seba' ġurnata wara l-pubblikazzjoni tiegħu fil-Ġurnal Uiffiċjali tal-Komunitajiet Ewropej.
Għandu jgħodd minnufih.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-2 ta' Marzu 2001.